মোহাম্মদ রফিক: একটা জিনিস কি, ধরো একজন ইউরোপিয়ান বা একজন লাতিন আমেরিকান সে আমার কবিতা পড়বে কেন? সে যদি দেখে আমি তারই অনুকরণে কবিতা লিখছি সে তো আমার কবিতা পড়বে না, সে পড়বে তখনই যখন সে আমার কবিতা পড়ে আমার সংস্কৃতি, আমার পরিবেশ, আমার অবস্থান, আমার মানুষের অবস্থান, আমার পশুপাখির অবস্থান এইগুলি সে কিছুটা আঁচ করতে পারছে এবং সঙ্গে সঙ্গে সে সর্ব পৃথিবীর, সর্ব মানুষের একটা যোগাযোগ তৈরি করতে পারছে। এবং আমি আয়ওয়াতে একটা বক্তৃতায় বলেছিলাম, আমাদের করতে হবে যেটা সেটা হচ্ছে যে পদ্মার সাথে আর্হেন্তিনার নদীর সংযোগ তৈরি করা। এটা না করলে তো সাহিত্য হবে না।